Fram til tidlig i 1980-årene trodde man at tørre øyne ene og alene var forårsaket av for lite tåreproduksjon. Man har nå funnet ut at oljen som produseres i de meibomske kjertler er vel så viktig. Den rette blandingen av tårevæske, lipider (olje) og mucin (slim), er det som gjør tårefilmen bra. Tårefilmens egenskap er at den skal være både smørende, fuktende, betennelsesdempende og rensende (med mer) på øyet.